คุณคะ พอดีพ่อมีอาการคันตามตัว มือ เเขน ขา หน้า มีตุ่มหัวใสๆเล็กๆขึ้น เกาแล้วป็นเเผล ไม่ทราบว่าเป็นโรคผิวหนัง หรือเปล่าคะ เเละมีวิธีการรักษายังไงคะ
สวัสดีค่ะ อาการคันตามตัว มือ แขน ขา หน้า และมีตุ่มขึ้น อาจเกิดจากสาเหตุ เช่น- การแพ้สัมผัสหรือระคายเคืองจากสารเคมีต่างๆ- ผื่นลมพิษ จากการแพ้ต่างๆ เช่น อาหาร ไรฝุ่น ขนสัตว์ เกสรดอกไม้ เป็นต้น- ผื่นแพ้ยา โดยจะต้องมีประวัติการใช้ยานำมาก่อน- เป็นไข้ออกผื่นจากเชื้อไวรัสชนิดต่างๆ เช่น อีสุกอีใส หัด เป็นต้น โดยมักจะมีอาการไข้และไม่สบายตัวต่างๆ นำมาก่อน- การติดเชื้อราที่ผิวหนัง- โรคหิด อาการคันมักจะเป็นมากตอนกลางคืน และมักจะเห็นผื่นตามง่ามนิ้วมือ ข้อมือ รอบสะดือ หัวนม ก้น เป็นต้น มักไม่ค่อยพบตามแขนขาและหน้า- โรคผิวหนังอักเสบชนิดต่างๆในเบื้องต้น หากมีอาการคันมาก ควรทานกลุ่มยาแก้แพ้ แก้คัน เช่น ไฮดรอกไซซีน (hydroxyzine), chlorpheniramine (CPM) เป็นต้น พยายามหลีกเลี่ยงการเกา เพราะหากเกาจนเป็นแผลแล้ว อาจเสี่ยงต่อการติดเชื้อแคทีเรียแทรกซ้อนได้ หลีกเลี่ยงการใช้สิ่งต่างๆ ที่อาจเป็นสาเหตุทำให้เกิดการแพ้ เช่น อาหารหรืออาหารเสริมต่างๆ การใช้โลชั่นต่างๆ ไม่ใช้สบู่ที่รุนแรง ไม่ใช้หินหรือใยขัดตัว เป็นต้น หากอาการไม่ดีขึ้น หรือก็ควรไปพบแพทย์เพื่อหาสาเหตุและรักษาค่ะ